Loven havde den øjeblikkelige virkning, at prisen på sølv faldt. Det gik ud over mineselskaber i det vestlige USA, som gav loven betegnelsen "The Crime of '73." Virkningen af loven blev til dels opvejet af indførelsen af en handelsdollar i sølv, til brug i [[Orienten]] og opdagelsen af nye sølvlejer ved [[Virginia City (Nevada)|Virginia City, Nevada]], hvilket førte til nye investeringer i mineaktiviteter.<ref>Loomis (1968), pp. 219-220, 224-225.</ref> Møntloven begrænsede imidlertid også den indenlandske pengeforsyning, hvilket gik ud over landmænd og andre som havde stor gæld. Det heraf følgende [[ramaskrig]] satte alvorligt spørgsmålstegn ved hvor længe den nye politik kunne opretholdes.<ref>Udmøntningen af sølvmønter blev genoptaget med ''Bland-Allison-loven'' i [[1878]].</ref> Denne følelse af ustabilitet i USA's pengepolitik fik investorer til at holde sig tilbage fra at investere i langfristede obligationer. Problemet blev forøget af at jernbane-boomet var ved at være ovre.
Historie Videnskab Humaniora